 Generate an article for the following headline: 80 yevatambi veZim vanonwa BroncoMURAIRIDZI weBulawayo City, Philani Beefy Ncube, otaura mashoko anokatyamadza zvikuru ekuti chikamu che80 percent chevatambi venhabvu vanotora zvinodhaka zvisingatenderwi mumuviri, kunyanya Broncleer. Ncube akataura izvi pamutambo wakaona chikwata chake chichisangana neHighlanders apo vakahwina 1-0, achiti mumwe mutambi wemuchikwata ichi aive akadhakwa, ndokuti, Ndinoziva kuti ichokwadi anotora zvinodhaka. Regai ndikuudzei, 80 percent yevatambi vemuZimbabwe vanotora zvinodhaka. Handichataure mazita, asi patakatamba neHighlanders, pange pane mutambi mumwe chete wemuchikwata chavo ange akatodhakwa. Aingovata. Saka ndinotoziva kuti anotora zvinodhaka. Ipapo wonzwa vamwe vachiti murairidzi ngaadzingwe basa, anodaro Ncube uyo anotaura zvaanoda akasununguka uye achizivikanwa kuti haatsengi mazwi ake. Anoti dambudziko guru nderekuti vamwe vatsigiri ndivo vane mhosva yekutengesa zvinodhaka izvi zvisingatenderwi mumuviri kuvatambi. Anoti kutorwa kwezvinodhaka kwakazonyanya kuwedzerwa nekuuya kwakaita denda reCovid-19. Dambudziko guru nderekuti vamwe vatsigiri ndivo vanotengesera vakomana zvinodhaka izvi. Asi ndivo vanhu vanezenge vave kuti Mandla Mpofu, Joey Antipas kana Beefy ngaaende, anodaro Ncube. Anoti matambiro ave kuita chikwata chake mwaka uno, izvo zvaona Amakhosi ichitora zvibodzwa zvina mumitambo miviri yadarika, inyaya yekugadzirisa kutorwa kwezvinodhaka. Chandakaudza vakomana ndechekuti vanofanirwa kuzvisunda vega. Ndakavaudza kuti vasiyane nezvinodhaka votanga kuvimba nezvavanoita. Vechidiki ava vari kuzvikanganisa nekutora zvinodhaka. Zvinosiririsa nekuti mangwana varairidzi tisu tozopomerwa mhosva. Asi chokwadi vari kutungamira vatambi ava vanofanirwa kugara navo pasi vokurukura nhau dzine chekuita nekutorwa kwezvinodhaka, anodaro. Ncube anoenderera mberi achiti, Mwaka usati watanga, PSL inofanirwa kuunza vanamazvikokota vodzidzisa vakomana kuti kune hupenyu mberi Covid-19 yapera. Iyi inyaya isina kumbobatwa-batwa kusvika nanhasi chaiye. Vakomana vange vachitora zvinodhaka senzira yehupenyu hwavo. Nyaya yekutora zvinodhaka iyi ichavakanganisa mwedzi mina inotevera. PSL neFootballers Union of Zimbabwe vanofanirwa kutora matanho nyaya yacho isati yaenderera mberi. Ndokuzivisa kuti vakomana ava vanogona kupasa kuvhenekwa Covid-19 kwete kutariswa zvinodhaka. Chimwe chinorwadza ndechekuti kana kuvatambi vechidiki zvatozara. Nyanzvi yezveutano kuZimbabwe Olympic Committee arizve chiremba wemaWarriors, Nick Munyonga, anoti hurongwa huripo hwekurwisa kutorwa kwezvinodhaka, asi kushaikwa kwemari ndiro dambudziko. Muchaona kuti senyika tinoita ongororo yekuvheneka vatambi kakawanda kuburikidza nerutsigiro runobva kugurukota rezvemitambo uye neWorld Anti-doping pamitambo yakasiyana kana zvikwata zvichigadzirira kunokwikwidza. Takanyorera kuPSL tikavapa mabhajeti kuti pagoitwa zvirongwa zvekuvheneka vatambi. Tinoitisa zvidzidzo munyika yese. Zvirongwa zviripo hazvo asi kwete zvepamusoro nekuda kwenhau yemari. Kuvheneka munhu mumwe chete panodiwa US500, kusanganisira mari yekufambisa. Saka imari yakawanda, asi tinoziva kuti gurukota redu riri kuedza kugadzira bhajeti kuburikidza neZOC, anodaro Mushonga uyo anove zvekare sachigaro weAfrica Zone V1 Region Anti-doping. 